Ryanair fjerner gratis håndbagasje på fly

Flyselskapet Ryanair innfører i november avgift på «stor» håndbagasje som ikke passer under flysetet.

Det blir slutt på gratis håndbagasje i hattehyllene hos Ryanair Francisco Seco / TT NYHETSBYRÅN

NTB

26. august 2018

Ryanair endret reglene senest i januar, slik at bare passasjerer som hadde kjøpt såkalt «Prioritert ombordstigning», fikk ta med håndbagasjen om bord i kabinen. Hvis du ikke hadde det, kunne du imidlertid få håndbagasjen plassert i lasterommet gratis.

Nå fjerner selskapet denne gratismuligheten og vil fra 1. november kreve en avgift på mellom åtte og ti euro, altså mellom 78 og 97 kroner, for å ta den med i lasterommet. Det skriver Nettavisen.

LES OGSÅ:

Tidligere har reisende kunnet ta med seg håndbagasje opp til ti kilo og maks 55 cm x 40 cm x 20 cm uten å betale. De nye reglene gjør at man avgiftsfritt kun kan bringe med om bord bagasje som kan passe under setet, altså 35 cm x 20 cm x 20 cm.

Målet er ifølge Ryanair å få færre forsinkelser og øke hastigheten på ombordstigningen.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding